Potrivit Inspectoratului pentru Situatii de Urgenta Prahova, un numar de aproximativ 20 de persoane ar fi incercat sa traverseze o punte, care insa a cedat sub greutate, cei aflati pe podet cazand de la o inaltime de aproximativ doi metri.In urma incidentului, zece persoane au necesitat ingrijiri medicale.Potrivit directorului medical al Serviciului Judetean de Ambulanta Prahova, Madalin Ipatie, cele zece victime, intre care si o femeie insarcinata, sunt in stare stabila si constiente, ele prezentand traumatisme toracice si la nivelul membrelor.Cei zece raniti vor fi transportati cu ambulantele la Spitalul Judetean de Urgenta Ploiesti.Surse politice au declarat ca persoanele in cauza sunt membri ai PSD care se aflau in campanie in comuna Plopu.Presedintele PSD Prahova, Bogdan Toader, a declarat pentru Mediafax ca cele 20 de persoane fac parte din staff-ul de campanie al social-democratilor prahoveni."Erau in campanie in Valea Plopului, au vrut sa treaca pe acel podet care s-a rupt pur si simplu cu ei. Printre raniti se afla si o femeie insarcinata", a declarat Toader.Specialistii au declansat cercetarile pentru a stabili cauzele din care s-a rupt podetul.Politisti vor verifica legalitatea constructiei podetului care s-a prabusit duminica in comuna Plopu in timp ce membrii staff-ului de campanie al PSD incercau sa il traverseze, zece dintre acestia, intre care o femeie insarcinata, ajungand la spital cu diverse traumatisme.Purtatorul de cuvant al Inspectoratului Judetean de Politie Prahova, Marian Popescu, a declarat pentru Agerpres ca Politia va efectua verificari in acest caz, iar in situatia in care vor fi depistate nereguli in ceea ce priveste legalitatea constructiei podetului in cauza, vor fi sesizate organele abilitate.Pe de alta parte, primarul de la Plopu, Adrian Balanescu, spune ca puntea respectiva era folosita destul de rar, ca varianta alternativa si doar pietonal, ea cedand sub greutatea celor aproximativ 30-40 de persoane care au incercat sa o traverseze duminica."Nu era intr-o stare avansata de degradare, dar era un podet pietonal, care se folosea ca alternativa (...), mai rar, si pietonal. Din nefericire, azi, in jur de 30-40 de persoane au trecut concomitent si a cedat sub greutate", a declarat Balanescu pentru Agerpres.Primarul a spus ca in cursul zilei de luni va face solicitari catre Inspectoratul pentru Situatii de Urgenta, Inspectoratul de Stat in Constructii si Prefectura, astfel incat o comisie formata din specialisti sa mearga la fata locului pentru a face verificari."Eu am facut solicitari la Consiliul Judetean pentru reparatia aceste punti, dar, din pacate, din lipsa de fonduri, nu am reusit sa ducem la bun sfarsit aceasta investitie", a adaugat edilul.Mai mult, el spune ca viceprimarul Marin Teodor (PSD), contracandidat al sau la functia de primar, aflat pe podet la momentul prabusirii, ar fi trebuit sa cunoasca mai bine situatia acelei punti."Cu siguranta (ar fi trebuit sa stie mai bine situatia podetului - n.r.), e viceprimarul comunei de doua mandate", a mai spus Adrian Balanescu.Purtatorul de cuvant al Spitalului Judetean de Urgenta Ploiesti, Andrei Ilinca, a declarat pentru Agerpres ca cei zece au contuzii minore, iar femeia insarcinata a fost supusa unui consult ginecologic."In momentul de fata nu se preconizeaza ca vreunul dintre acestia ar avea nevoie sa ramana internat", a precizat Ilinca.